எந்தவொரு நோய்த்தொற்றுக்கும் பயன்படுத்தப்படும் மருந்துகளே கடுமையான சிகிச்சையில் பயன்படுத்தப்படுகின்றன (பொதுவாக ஆன்டிபயாடிக்குகள்) மற்றும் அழற்சியைக் குறைப்பதற்காகவும் மருந்துகள் பயன்படுகின்றன (பொதுவாக அமினோசாலிசிலேட் அழற்சி எதிர்ப்பு மருந்துகள் மற்றும் கார்டிகோஸ்டீராய்டுகள் பயன்படுகின்றன). அறிகுறிகள் குறைவடையத் தொடங்கும்போது, சிகிச்சையானது பராமரிப்பு நிலையை அடைகிறது, மேலும் அறிகுறிகள் மீண்டும் ஏற்படாமல் தடுக்கும் நிலையை நோக்கி சிகிச்சை நகர்கிறது. கார்டிகோஸ்டீராய்டுகளை நீண்டகாலம் பயன்படுத்துவதால் கணிசமான பக்க விளைவுகள் ஏற்படுகின்றன; இதனால் இவை நீண்டகால சிகிச்சைக்கு பயன்படுத்தப்படுவதில்லை. இதற்கான மாற்று மருந்துகளில், அமினோ சாலிசிலேட்கள் மட்டுமே உள்ளன, ஆனாலும் மிகச்சிறிய அளவிலான நபர்களே சிகிச்சை பராமரிக்கும் நிலை வரை செல்கின்றனர், மற்றும் பலருக்கு நோயெதிர்ப்பு திறன் தணித்தல் மருந்துகள் தேவைப்படுகின்றன.

குரோன் நோயின் அறிகுறிகளுக்காக அளிக்கப்படும் மருந்துகளில், 5-அமினோசாலிசிலிக் அமிலம் (5-ASA) மருந்துகலவைகள், ப்ரீடெனிசோன், நோயெதிர்ப்புதிறன் மாற்றிகளான அசாதியோபெரின், மெர்காப்டோப்யூரின், மெதோட்ர்க்ஸேட், இன்ஃப்ளக்சிமாப், அடாலிமுபாம், செர்டோலிஜுமாப் மற்றும் நாட்லிஜுமாப் ஆகியவை அடங்கும். குரோன் நோயின் மிகத்தீவிர பாதிப்புகளின் போது மட்டுமே ஹைட்ரோகார்டிசோன் பயன்படுத்தப்பட வேண்டும்.

ஓபியேட் ஏற்பி ஆன்டாகானிஸ்ட்டான நால்ட்ரக்சோன் மருந்தின் குறைவான மருந்தளவுகள் (குறைந்த மருந்தளவு நால்ட்ரக்சோன் என்றும் அழைக்கப்படுகிறது) 67% நோயாளிகளுக்கு நோய் தணிப்பைத் தூண்டுவதற்கு உதவுவதாக கண்டறியப்பட்டுள்ளது, இதற்கான ஆய்வு பென்சில்வேனியா பல்கலைக்கழகத்தில் நடைபெற்றது. பென்சில்வேனியா மாகாண மருத்துவ பல்கலைக்கழக, இரைப்பை குடல் மருத்துவ பேராசிரியர் டாக்டர். ஜில் ஸ்மித், "கிரோன் நோயாளிகளிடையே LDN சிகிச்சையானது பயனுள்ளதாகவும் பாதுகாப்பானதாகவும் இருக்கிறது" என்கிறார். ஸ்மித் மற்றும் அவருடைய சகாக்கள், NIH மானியத்தைப் பெற்று, இரண்டாம் கட்ட மருந்துப்போலி கட்டுப்படுத்தப்பட்ட மருத்துவ ஆய்வை நடத்தி வருகின்றனர்.

சுற்றுச்சூழல் காரணிகள்
அறுவை சிகிச்சை
நோய் எதிர்ப்பு மண்டலம்
மருந்துகள்